《和俟其按察咏县学古梅》
宋代·舒岳祥

前身自是傅岩梅，持斧江南得得来。
一笑见花同臭味，百妖潜得入莓苔。
只将冷淡全超俗，肯向繁浓浪古魁。
爱惜耆儒如此树，二天雨露好培栽。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。